स्पेन के राष्ट्रीय स्मारक
स्पेन के ऐतिहासिक स्मारकों का वर्तमान कानून 1985 में बनाया गया था। इससे पूर्व स्पेनी भाषा में एक कानून मॉन्यूमेन्टोस नैश्नल्स स्पेन में उन्नीस्वीं सदी से चला आ रहा था। यह मूल रूप से राष्ट्रीय विरासत के स्थलों की जैसे उदाहरण अल हम्रा की रक्षा के लिए एक काफी व्यापक श्रेणी थी। स्पेनिश विरासत स्थलों के लिए अब एक व्यापक श्रेणी बिएन दे इंतेरेस कल्चरल (सांस्कृतिक हित की विरासत) है। मौजूदा समय में बिएन दे इंतेरेस कल्चरल श्रेणी के अंतर्गत संस्कृति मंत्रालय द्वारा पंजीकृत क़रीब 13,000 स्मारक हैं। स्मारकों के साथ-साथ बिएन दे इंतेरेस कल्चरल की उप-श्रेणी के अंतरगत निम्नलिखित उप श्रेणियाँ अचल विरासत में शामिल हैं: कॉनजुन्टो हिस्टोरिको (Conjunto histórico), संरक्षण के क्षेत्र का एक प्रकार (एक या अधिक स्मारक इसमें में शामिल हो सकते हैं)। जार्डिन हिस्टोरिको (Jardín histórico), ऐतिहासिक उद्यान (उदाहरण के लिए अरनजुएज़ के उद्यान)। सिटिओ हिस्टोरिको (Sitio histórico), जिसमें सांस्कृतिक परिदृश्य भी शामिल है (उदाहरण गुइसान्डो के बैल)। ज़ोना आर्केऑलॉजिका (Zona arqueológica), पुरातात्विक क्षेत्र (उदाहरण के लिए अटापुएरका के पुरातात्विक स्थल) कुछ स्पेन के स्थल एक से अधिक उप-श्रेणी के तहत संरक्षित हैं. उदाहरण के लिए, अल हम्रा और गेनेरालाइफ़ (Generalife) स्मारक, उद्यान और कॉनजुन्टो हिस्टोरिको (Conjunto histórico) के रूप में संरक्षण प्राप्त है।